proxectonos/corpus_dominio_legal_administrativo_tmp huggingface dataset:
ORDE do 8 de marzo de 2022 pola que se modifica a autorización do centro privado plurilingüe La Milagrosa-Josefa Sobrido, de Ribeira.
Consellería de Cultura, Educación e Universidade — III. Outras disposicións — 22/03/2022

A pe
rsoa representante da titularidade do centro privado (CPR) plurilingüe La Milagrosa-Josefa Sobrido, de Ribeira, solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización para 1 unidade de educación especial no centro que se sinala a seguir:
Denominación xenérica: Centro Privado (CPR) Plurilingüe.
Denominación específica: La Milagrosa-Josefa Sobrido.
Código do centro: 15014416.
Domicilio: A Gándara, 8.
Código postal: 15993.
Localidade: Oleiros.
Concello: Ribeira.
Provincia: A Coruña.
Titular: Hijas de la Caridad de San Vicente Paúl.
Composición resultante:
• 3 unidades do segundo ciclo de educación infantil.
• 6 unidades de educación primaria.
• 4 unidades de educación secundaria obrigatoria.
• 1 unidade de educación especial.
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Universidade da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de marzo de 2022
RESOLUCIÓN do 10 de marzo de 2022, da Secretaría Xeral Técnica da Consellería de Presidencia, Xustiza e Turismo, pola que se dá publicidade das listas de aspirantes declarados aptos nas probas de aptitude para a obtención do título de xestor administrativo.
Vicepresidencia primeira e Consellería de Presidencia, Xustiza e Turismo — III. Outras disposicións — 22/03/2022

De conformidade co disposto na base décima da Resolución do 24 de maio de 2021, da Secretaría Xeral Técnica da Consellería de Presidencia, Xustiza e Turismo, pola que se convocan as probas de aptitude para a obtención do título de xestor administrativo (DOG núm. 101, do 1 de xuño), concluídas as citadas probas e, por proposta da presidenta do Colexio Oficial de Xestores Administrativos de Galicia, esta secretaría xeral técnica
Dar publicidade ás listas de aspirantes declarados «aptos» nas probas de aptitude para o acceso á profesión de xestor administrativo que figura como anexo, de conformidade coa Resolución do tribunal do 2 de febreiro de 2022.
Contra a dita resolución poderá interpoñerse recurso de alzada ante o Colexio Oficial de Xestores Administrativos de Galicia, no prazo dun mes desde o día seguinte ao da publicación da presente resolución. Transcorrido o prazo de tres meses sen resolución expresa, o recurso poderase entender desestimado. A resolución expresa ou presunta do recurso pon fin á vía corporativa e poderá ser impugnada na orde xurisdicional contencioso-administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de marzo de 2022
DECRETO 35/2022, do 17 de marzo, polo que se nomea reitor magnífico da Universidade de Santiago de Compostela o profesor doutor Antonio López Díaz.
Consellería de Cultura, Educación e Universidade — II. Autoridades e persoal — 22/03/2022

Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, regula no seu artigo 20 a forma de elección do reitor e dispón que será nomeado polo órgano correspondente da Comunidade Autónoma.
Pola súa banda, os estatutos da Universidade de Santiago de Compostela, aprobados polo Decreto 14/2014, do 30 de xaneiro, dispoñen no seu artigo 83 que o reitor será elixido pola comunidade universitaria, mediante elección directa e sufraxio universal libre e secreto, e nomeado polo órgano correspondente da Xunta de Galicia.
En virtude do disposto no artigo 20 da Lei 6/2001, do 21 de decembro, e nos estatutos da propia universidade, tivo lugar o día 23 de febreiro de 2022 un novo proceso electoral para a elección de reitor.
A Secretaría Xeral da Universidade de Santiago de Compostela comunica á Consellería de Cultura, Educación e Universidade que o día 9 de marzo de 2022 foi proclamado reitor electo o profesor doutor Antonio López Díaz.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e da súa Presidencia, por instancia da Universidade de Santiago de Compostela, por proposta do conselleiro de Cultura, Educación e Universidade, e logo de deliberación do Consello da Xunta de Galicia na súa reunión do dezasete de marzo de dous mil vinte e dous,
Artigo único
Nomear reitor magnífico da Universidade de Santiago de Compostela o profesor doutor Antonio López Díaz.
Lugo, dezasete de marzo de dous mil vinte e dous
DECRETO 53/2022, do 5 de maio, polo que se dispón o cesamento de María del Mar Sánchez Sierra como secretaria xeral de Medios.
Vicepresidencia primeira e Consellería de Presidencia, Xustiza e Turismo — II. Autoridades e persoal — 09/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por petición da titular do posto de secretaria xeral de Medios, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día cinco de maio de dous mil vinte e dous,
Que cese, por petición propia, María del Mar Sánchez Sierra como secretaria xeral de Medios, agradecéndolle os servizos prestados.
Santiago de Compostela, cinco de maio de dous mil vinte e dous
RESOLUCIÓN do 26 de abril de 2022, da Dirección Xeral de Mobilidade, pola que se modifica a Resolución do 4 de xuño de 2019 pola que se establece a composición da Xunta Arbitral de Transportes de Galicia.
Consellería de Infraestruturas e Mobilidade — II. Autoridades e persoal — 09/05/2022

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres, pola Orde da Consellería de Ordenación do Territorio e Obras Públicas do 9 de outubro de 1991 (
Diario Oficial de Galicia
número 232, do 23 de outubro).
A súa actual composición vén determinada pola Resolución desta dirección xeral, do 4 de xuño de 2019, pola que se establece a composición da Xunta Arbitral de Transportes de Galicia (DOG núm. 110, do 12 de xuño), que foi modificada polas resolucións do 9 e 22 de outubro de 2019, do 18 de maio de 2020 e do 19 de febreiro de 2021 (DOG núm. 197, do 16 de outubro de 2019; DOG núm. 209, do 4 de novembro de 2019; DOG núm. 112, do 10 de xuño de 2020, e DOG núm. 41, do 2 de marzo de 2021, respectivamente).
Debido a que se produciron algúns cambios nas persoas que ocupan postos na Administración e noutras entidades, considérase oportuno modificar a actual composición da Xunta Arbitral de Transportes de Galicia.
De conformidade co exposto,
Primeiro. Modificar os puntos 1.1.2, 2.2.1, 2.6 e 3.3.2 da Resolución da Dirección Xeral de Mobilidade, do 4 de xuño de 2019, pola que se establece a composición da Xunta Arbitral de Transportes de Galicia, relativos á suplencia do presidente, vogais representantes da Administración, vogais representantes das empresas cargadoras e a suplencia da Secretaría, que pasan a ter a seguinte redacción:
«1.1.2. Presidente/a suplente:
– Marta María Vázquez Sanjurjo.
– Eduardo Suárez Campo».
«2.2.1. Vogais: representantes da Administración titulares:
– Marta María Vázquez Sanjurjo».
«2.6. Vogais: representantes das empresas cargadoras, por proposta da Confederación de Empresarios de Galicia:
2.6.1. Titular:
– José Manuel Maceira Blanco.
2.6.2. Suplente:
– ».
«3.3.2. Secretario/a suplente:
– Marta Figueiras García.
– Sonia Romero Doniz».
Segundo. A modificación anterior entenderase vixente e aplicable a partir da publicación desta resolución no
Diario Oficial de Galicia
.
Santiago de Compostela, 26 de abril de 2022
DECRETO 52/2022, do 5 de maio, polo que se dispón o cesamento de Marta Varela Pazos como directora xeral do Gabinete da Presidencia.
Vicepresidencia primeira e Consellería de Presidencia, Xustiza e Turismo — II. Autoridades e persoal — 09/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por petición da titular do posto de directora xeral do Gabinete da Presidencia, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día cinco de maio de dous mil vinte e dous,
Que cese, por petición propia, Marta Varela Pazos como directora xeral do Gabinete da Presidencia, agradecéndolle os servizos prestados.
Santiago de Compostela, cinco de maio de dous mil vinte e dous
ORDE do 26 de abril de 2022 pola que se nomea vogal do Xurado de Expropiación de Galicia.
Consellería de Infraestruturas e Mobilidade — II. Autoridades e persoal — 05/05/2022

A Lei 2/2016, do 10 de febreiro, do solo de Galicia, dispón no seu artigo 11.1 que o Xurado de Expropiación de Galicia é un órgano colexiado permanente da Comunidade Autónoma de Galicia, especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades locais do seu ámbito territorial. O dito precepto establece, entre outras cuestións, as funcións deste xurado, que son desenvolvidas mediante o Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, e polo Regulamento de organización e réxime de funcionamento do Xurado de Expropiación de Galicia, aprobado por medio do Decreto 172/2018, do 20 de decembro.
O artigo 7.1.f) do Decreto 172/2018, do 20 de decembro, establece, respecto da composición do Xurado, que entre os vogais figuren sete profesionais libres colexiados con acreditada competencia nas materias propias das competencias do Xurado, nomeados pola consellería de adscrición, por proposta dos presidentes dos colexios profesionais de Galicia a que pertenzan, entre os cales figura o Colexio Oficial de Enxeñeiros Industriais de Galicia.
Este mesmo artigo establece que as persoas titulares das vogalías previstas nas alíneas c), d), e) e f) serán substituídas, nos casos de vacante, ausencia ou enfermidade, polos suplentes designados no momento do seu nomeamento.
Pola súa banda, o artigo 11 do referido decreto establece que as persoas titulares das vogalías previstas nas alíneas c), d), e) e f) do artigo 7.1 poderán ser substituídas por proposta das administracións, entidades, organizacións e asociacións que as propuxesen, e as persoas así nomeadas permanecerán no seu cargo, como máximo, polo tempo que lles falte ás substituídas para o cumprimento do mandato.
En virtude da Orde do 9 de xullo de 2018 (publicada no DOG núm. 153, do 10 de agosto; corrección de erros no DOG núm. 173, do 11 de setembro) pola que se nomean vogais do Xurado de Expropiación de Galicia, realizouse o nomeamento dos vogais, titular e suplente, en representación do Colexio Oficial de Enxeñeiros Industriais de Galicia.
O Colexio Oficial de Enxeñeiros Industriais de Galicia, achegou proposta de nomeamento de novo vogal suplente representante dese colexio.
Por todo iso,
Artigo único
Nomear a persoa que se relaciona no anexo como vogal suplente do Xurado de Expropiación de Galicia, polo tempo que resta de mandato do vogal a que substitúe.
Santiago de Compostela, 26 de abril de 2022
Vogal do Xurado de Expropiación de Galicia segundo o disposto no artigo 7.1.f) do Decreto 172/2018, do 20 de decembro.
1. En representación do Colexio Oficial de Enxeñeiros Industriais de Galicia:
Suplente: Javier Bouza Fernández.
EXTRACTO da Resolución do 29 de abril de 2022 pola que se amplía o crédito das axudas previstas na Resolución do 20 de decembro de 2021 pola que se aproban as bases reguladoras para a concesión das axudas para actuacións de corrección de impactos paisaxísticos destinadas a concellos de Galicia e se establece a súa convocatoria en réxime de concorrencia non competitiva para o ano 2022 (código de procedemento MT402B), tramitado como expediente anticipado de gasto.
Instituto de Estudos do Territorio — III. Outras disposicións — 03/05/2022

BDNS (Identif.): 605863.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/es/index).
Primeiro.
Ampliación do crédito orzamentario
Amplíase o importe total do crédito para o financiamento das axudas previstas na Resolución do 20 de decembro de 2021, pola que se aproban as bases reguladoras para a concesión das axudas para actuacións de corrección de impactos paisaxísticos destinadas a concellos de Galicia, xestionadas polo Instituto de Estudos do Territorio, e se establece a súa convocatoria en réxime de concorrencia non competitiva para o ano 2022 (código de procedemento MT402B), tramitado como expediente anticipado de gasto, nunha contía de 200.000 euros (código de proxecto 2021 00002) na aplicación orzamentaria 08.80.541E.760.00.
Segundo.
Prazo de solicitudes
Esta modificación non afecta o prazo establecido na referida orde para a presentación de solicitudes.
Santiago de Compostela, 29 de abril de 2022
ORDE do 26 de abril de 2022 pola que se nomean vogais do Xurado de Expropiación de Galicia.
Consellería de Infraestruturas e Mobilidade — II. Autoridades e persoal — 05/05/2022

A Lei 2/2016, do 10 de febreiro, do solo de Galicia, dispón no seu artigo 11.1 que o Xurado de Expropiación de Galicia é un órgano colexiado permanente da Comunidade Autónoma de Galicia especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades locais do seu ámbito territorial. O devandito precepto establece, entre outros aspectos, as funcións deste xurado, desenvolvidas mediante o Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, e polo Regulamento de organización e réxime de funcionamento do Xurado de Expropiación de Galicia, aprobado por medio do Decreto 172/2018, do 20 de decembro.
O artigo 7.1.f) do Decreto 172/2018, do 20 de decembro, establece, respecto da composición do Xurado, que entre os vogais figuren sete profesionais libres colexiados con acreditada competencia nas materias propias das competencias do Xurado, nomeados pola consellería de adscrición, por proposta dos presidentes dos colexios profesionais de Galicia aos cales pertenzan, entre os que figura o Colexio de Enxeñeiros de Montes de Galicia.
Este mesmo artigo establece que as persoas titulares das vogalías previstas nas alíneas c), d), e) e f) serán substituídas nos casos de vacante, ausencia ou enfermidade polos suplentes designados no momento do seu nomeamento.
Pola súa parte, o artigo 11 do referido decreto establece que para as persoas titulares das vogalías previstas nas alíneas c), d), e) e f) do artigo 7, o mandato, tanto do titular como do suplente, será de catro anos, renovable por períodos de igual duración, que comezará a computarse desde o día seguinte ao da publicación do nomeamento no Diario Oficial de Galicia.
En virtude da Orde do 22 de marzo de 2018 (publicada no DOG núm. 68, do 9 de abril) modificada pola Orde do 27 de abril de 2021 (publicada no DOG núm. 88, do 11 de maio) pola que se nomean vogais do Xurado de Expropiación de Galicia, realizouse o nomeamento dos vogais, titular e suplente, en representación do Colexio de Enxeñeiros de Montes de Galicia.
Esgotada a vixencia do seu mandato e despois de realizar os trámites formais de solicitude de designación ao organismo, o Colexio de Enxeñeiros de Montes de Galicia achegou a proposta de nomeamento de novos vogais, titular e suplente, representantes dese Colexio.
Por todo iso,
Artigo único
Noméanse as persoas que se relacionan no anexo como vogais do Xurado de Expropiación de Galicia.
Santiago de Compostela, 26 de abril de 2022
Vogais do Xurado de Expropiación de Galicia, segundo o disposto no artigo 7.1.f) do Decreto 172/2018, do 20 de decembro.
1. En representación do Colexio de Enxeñeiros de Montes de Galicia.
Titular: Rosalía Castro Ríos.
Suplente: Juan Carlos Llamazares Díaz.
EXTRACTO da Resolución do 29 de abril de 2022 pola que se amplía o crédito das axudas previstas na Resolución do 20 de decembro de 2021 pola que se aproban as bases reguladoras para a concesión, en réxime de concorrencia non competitiva, das axudas para actuacións de corrección de impactos paisaxísticos destinadas a persoas físicas e se establece a súa convocatoria para o ano 2022 (código de procedemento MT402A), tramitado como expediente anticipado de gasto.
Instituto de Estudos do Territorio — III. Outras disposicións — 03/05/2022

BDNS (Identif.): 605689.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/es/index).
Primeiro.
Ampliación do crédito orzamentario
Amplíase o importe total do crédito para o financiamento das axudas previstas na Resolución do 20 de decembro de 2021 pola que se aproban as bases reguladoras para a concesión, en réxime de concorrencia non competitiva, das axudas para actuacións de corrección de impactos paisaxísticos destinadas a persoas físicas, xestionadas por este instituto, e se establece a súa convocatoria para o ano 2022 (código de procedemento MT402A), tramitado como expediente anticipado de gasto, nunha contía de 600.000,00 euros (código de proxecto 2021 00002) na aplicación orzamentaria 08.80.541E.780.0.
Segundo.
Prazo de solicitudes
Esta modificación non afecta o prazo establecido na referida orde para a presentación de solicitudes.
Santiago de Compostela, 29 de abril de 2022
RESOLUCIÓN do 22 de abril de 2022 pola que se ordena a publicación do Acordo do Consello da Xunta de Galicia do 21 de abril de 2022 polo que se declaran festas de interese turístico de Galicia a Festa da Lamprea Seca (Arbo), a Festa da Malla Tradicional de Lalín (Lalín), a Feira do Viño de Pantón (Pantón) e a Feira do Queixo e do Pan (Friol).
Axencia Turismo de Galicia — III. Outras disposicións — 03/05/2022

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia Turismo de Galicia dispón que se publique no
Diario Oficial de Galicia
o acordo adoptado polo Consello da Xunta de Galicia na súa reunión do 21 de abril de 2022, que a seguir se transcribe:
«Declarar festas de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, a Festa da Lamprea Seca (Arbo), a Festa da Malla Tradicional de Lalín (Lalín), a Feira do Viño de Pantón (Pantón) e a Feira do Queixo e do Pan (Friol)».
Santiago de Compostela, 22 de abril de 2022
EXTRACTO da Resolución do 21 de abril de 2022 pola que se establecen as bases reguladoras, en réxime de concorrencia competitiva, para a concesión de subvencións para ampliar e diversificar a oferta cultural en áreas non urbanas Territorio Cultura ao abeiro dos fondos de NextGenerationEU e o Mecanismo de recuperación e resiliencia do Regulamento (UE) 2021/241 e se convocan para o ano 2022 (código de procedemento CT404F).
Axencia Galega das Industrias Culturais — III. Outras disposicións — 03/05/2022

BDNS (Identif.): 623303.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pódese consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
– Categoría 1. As persoas físicas (autónomas) e persoas xurídicas privadas, legalmente constituídas.
– Categoría 2. Concellos e o sector público institucional deles dependentes segundo o artigo 85 da Lei 7/1985 de calquera Administración (organismos públicos, entidades de dereito público ou privado).
Segundo. Finalidade
Determinar as condicións polas cales se regulará a concesión de axudas, en réxime de concorrencia competitiva, da Axencia Galega das Industrias Culturais para a concesión de subvencións para a ampliación e diversificación da oferta cultural en áreas non urbanas ao abeiro dos fondos de NextGenerationEU e o Mecanismo de recuperación e resiliencia do Regulamento (UE) 2021/241 e se convocan para o ano 2022 (código de procedemento CT404F).
Terceiro. Bases reguladoras
Resolución do 21 de abril de 2022 pola que se establecen as bases reguladoras, en réxime de concorrencia competitiva, para a concesión de subvencións para ampliar e diversificar a oferta cultural en áreas non urbanas Territorio Cultura ao abeiro dos fondos de NextGenerationEU e o Mecanismo de recuperación e resiliencia do Regulamento (UE) 2021/241 e se convocan para o ano 2022 (código de procedemento CT404F).
Cuarto. Importe
As axudas relativas ao obxecto desta resolución financiaranse cun crédito total de 628.644,76 euros, para a anualidade 2022 e 2023 imputables ás aplicacións orzamentarias 10.A1.432B.760.0 e 10.A1.432B.770.1, código de proxecto 2022 00002.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte á publicación da correspondente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo es inhábil, entenderase prorrogado ao primeiro día hábil seguinte e, se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 21 de abril de 2022
ORDE do 21 de abril de 2022 pola que se fixa o prezo privado para a venda ao público dunha publicación editada pola Fundación Cidade da Cultura.
Consellería de Cultura, Educación e Universidade — III. Outras disposicións — 03/05/2022

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados.
Así mesmo, o artigo 51 da devandita lei establece que os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia.
Na súa virtude, vista a proposta formulada pola Consellería de Cultura, Educación e Universidade e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de abril de 2022
ORDE do 22 de abril de 2022 pola que se autoriza o cambio de denominación específica do IES Miguel Ángel González Estévez, do concello de Vilagarcía de Arousa.
Consellería de Cultura, Educación e Universidade — III. Outras disposicións — 03/05/2022

De conformidade co previsto no artigo 3.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo (DOG do 9 de agosto), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Pontevedra.
Concello: Vilagarcía de Arousa.
Código: 36018380.
Denominación actual: Instituto de Educación Secundaria (IES) Miguel Ángel González Estévez.
Nova denominación: Instituto de Educación Secundaria (IES) O Carril.
Santiago de Compostela, 22 de abril de 2022
EXTRACTO da Orde do 13 de xuño de 2022 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para a anualidade 2022 (código de procedemento TR802L).
Consellería de Promoción do Emprego e Igualdade — III. Outras disposicións — 29/06/2022

BDNS (Identif.): 635411.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
1. As sociedades cooperativas, sociedades laborais, empresas de inserción e centros especiais de emprego previstas no artigo 6 da Lei 6/2016, do 4 de maio, da economía social de Galicia, que cumpran os seguintes requisitos:
a) Figurar inscritas como tales nos correspondentes rexistros administrativos da Comunidade Autónoma de Galicia.
b) Ter presentado as contas anuais do último ano no Rexistro Mercantil, no Rexistro de Cooperativas ou no Rexistro de Fundacións, segundo corresponda á súa forma xurídica.
No caso de centros especiais de emprego que teñan forma xurídica de asociación, deberán ter aprobado o balance e a conta de resultados pola súa asemblea xeral.
c) Acreditar unha antigüidade de 42 meses na data de solicitude.
d) Ter a capacidade administrativa, financeira e operativa para cumprir as condicións da axuda.
Segundo.
Obxecto
Este programa ten como finalidade apoiar a consolidación das entidades da economía social, así como reforzar a súa presenza no tecido económico de Galicia, con especial incidencia na transformación dixital e na mellora da eficiencia enerxética, contribuíndo ao impulso da súa actividade económica, incrementando a súa competitividade e, en definitiva, mantendo empregos de calidade.
Terceiro.
Importe
O orzamento total das subvencións previstas nesta orde ascende a 1.500.000 €, que se financiarán con cargo ao código de proxecto 2021 00056, distribuído nas seguintes aplicacións orzamentarias:
Cuarto.
Bases reguladoras
Orde do 13 de xuño de 2022 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para a anualidade 2022 (código de procedemento TR802L).
Quinto.
Prazo de presentación de solicitudes
O prazo de presentación de solicitudes comezará a partir do día seguinte ao da publicación desta orde no
Diario Oficial de Galicia
e finalizará o 30 de setembro de 2022, agás que se produza o suposto de esgotamento do crédito.
Santiago de Compostela, 13 de xuño de 2022
EXTRACTO da Orde do 13 de xuño de 2022 pola que se establecen as bases reguladoras do programa ES-Transforma en cooperativas ou sociedades laborais e se procede á súa convocatoria para a anualidade 2022 (código de procedemento TR802R).
Consellería de Promoción do Emprego e Igualdade — III. Outras disposicións — 29/06/2022

BDNS (Identif.): 635925.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultarse na Base de datos nacional de subvencións
(http://www.pap.minhap.gob.es/bdnstrans).
Primeiro.
Entidades beneficiarias
As sociedades laborais e cooperativas que xurdan dalgún dos procesos regulados no número 1 do artigo 5 da orde e, ademais, cumpran os requisitos regulados nos números 2 e 3 do mesmo artigo.
Segundo.
Obxecto e finalidade
Apoiar a creación de cooperativas e sociedades laborais, por parte de persoas traballadoras de entidades con negocios en crise ou sen remuda xeracional, por parte de persoas traballadoras autónomas ou mediante a transformación de sociedades.
Terceiro.
Bases reguladoras
Orde do 13 de xuño de 2022 pola que se establecen as bases reguladoras do programa ES-Transforma en cooperativas ou sociedades laborais e se procede á súa convocatoria para a anualidade 2022 (código de procedemento TR802R).
Cuarto.
Contía
O orzamento total ascende a un millón cincocentos setenta mil euros (1.570.000 €), distribuído en dúas aplicacións orzamentarias:
A contía da axuda será equivalente ao 80 % do custo total dos gastos subvencionables regulados no artigo 6 da orde e cos límites establecidos no artigo 7.1.
As axudas poden incrementarse no caso de que as entidades beneficiarias cumpran algunha das condicións reguladas no artigo 7.2 da orde.
En todo caso, a axuda total para cada entidade beneficiaria polos conceptos recollidos nos números 1 e 2 do artigo 7 da orde non poderá exceder os 74.000 euros.
Quinto.
Prazo de presentación de solicitudes
O prazo xeral para a presentación das solicitudes de axuda comezará a partir do día seguinte ao da publicación da convocatoria no
Diario Oficial de Galicia
e rematará o 30 de setembro de 2022, salvo que se produza o suposto de esgotamento do crédito orzamentario.
Santiago de Compostela, 13 de xuño de 2022
DECRETO 49/2022, do 21 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción do acondicionamento da LU-710, puntos quilométricos 0+000-4+500, de clave LU/17/103.10, no concello de Baralla (Lugo).
Consellería de Infraestruturas e Mobilidade — III. Outras disposicións — 03/05/2022

Antecedentes:
Primeiro. Con data do 21 de maio de 2021 publicouse no
Diario Oficial de Galicia
núm. 94 o Anuncio do 3 de maio de 2021 polo que se somete ao trámite de información pública o proxecto de construción do acondicionamento da LU-710, p.q. 0+000-4+500, de clave LU/17/103.10, así como a relación individual de bens, dereitos e propietarios afectados polo proxecto referido.
Segundo. Tras a análise dos informes, das alegacións e dos certificados presentados, o 4 febreiro de 2022 aprobouse o expediente de información pública e o proxecto de construción do acondicionamento da LU-710, p.q. 0+000-4+500, de clave LU/17/103.10.
A actuación ten por obxecto a mellora da seguridade viaria na estrada LU-710, desde a intersección coa N-VI (p.q. 0+000) ata o enlace coa A-6, unha vez cruzado o río Neira, no termo municipal de Baralla (Lugo), e completar o acondicionamento do trazado na lonxitude total da citada estrada.
As actuacións principais son as seguintes: ampliación da estrada a unha calzada de dous carrís de 3 m con beiravías de 0,50 m, mellora de curvas e disposición de sobreanchos, mellora da intersección coa N-VI, rehabilitación do firme e implantación de paradas de bus.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, corresponde á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Corresponde ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que da lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día vinte e un de abril de dous mil vinte e dous,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción do acondicionamento da LU-710, p.q. 0+000-4+500, de clave LU/17/103.10.
Vigo, vinte e un de abril de dous mil vinte e dous
ORDE do 22 de abril de 2022 pola que se modifica a autorización do centro privado Padres Escolapios, de Monforte de Lemos (Lugo).
Consellería de Cultura, Educación e Universidade — III. Outras disposicións — 04/05/2022

A persoa representante da titularidade do centro privado (CPR) Padres Escolapios, de Monforte de Lemos, solicita a ampliación dunha (1) unidade de educación especial, e a autorización do ciclo formativo de grao medio (CM) Atención a persoas en situación de dependencia, CM Guía do medio natural e de tempo de lecer, do ciclo formativo de grao superior (CS) Animación sociocultural e turística, CS Educación infantil, CS Ensinanza e animación sociodeportiva e do CS Integración social.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización para ampliar unha unidade de educación especial, e autorizar o CM Atención a persoas en situación de dependencia, CM Guía no medio natural e de tempo de lecer, CS Animación sociocultural e turística, CS Educación infantil, CS Ensinanza e animación sociodeportiva, e o CS Integración social, no centro que se sinala a seguir:
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Universidade de Lugo, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de abril de 2022
ORDE do 22 de abril de 2022 pola que se autoriza o cambio de domicilio por traslado de instalacións do CEMU Presto Vivace, da Coruña.
Consellería de Cultura, Educación e Universidade — III. Outras disposicións — 04/05/2022

A representación da titularidade do CEMU (Centro Autorizado de Música) Profesional Presto Vivace, solicita o cambio de domicilio por traslado de instalacións da rúa Posse 37 bis, á rúa Benito Blanco Rajoy, 8, baixo, esquerda, da Coruña.
Conforme a Orde do 18 de febreiro de 2019 (DOG do 5 de marzo), o centro quedou configurado para impartir as ensinanzas artísticas profesionais de música (50 postos escolares).
O Real decreto 303/2010, do 15 de marzo, establece os requisitos mínimos dos centros que imparten ensinanzas artísticas. O Decreto 253/1995, do 29 de setembro, e a Orde do 5 de decembro de 1995, regulan o procedemento para a autorización de centros docentes privados para impartir ensinanzas artísticas; trámites preceptivos iniciados na Xefatura Territorial da Coruña que achega o expediente cos correspondentes informes para a autorización das devanditas modificacións.
Por canto antecede, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CEMU Profesional Presto Vivace, código 15033125, e autorizar o cambio de domicilio por traslado de instalacións da rúa Posse 37 bis, á rúa Benito Blanco Rajoy, 8, baixo, esquerda, da Coruña.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de abril de 2022
RESOLUCIÓN do 25 de abril de 2022, da Secretaría Xeral de Cultura, pola que se procede á publicación da resolución das entidades beneficiarias e do importe das axudas concedidas en virtude da Orde do 27 de decembro de 2021, pola que se establecen as bases reguladoras que rexerán as axudas destinadas a centros museísticos da Comunidade Autónoma de Galicia e se procede á súa convocatoria para o 2022 (Diario Oficial de Galicia número 14, do 21 de xaneiro).
Consellería de Cultura, Educación e Universidade — III. Outras disposicións — 04/05/2022

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade da subvención.
En consecuencia,
Ordenar a publicación, no
Diario Oficial de Galicia
, das axudas concedidas con cargo á Orde do 27 de decembro de 2021 pola que se establecen as bases reguladoras que rexerán as axudas destinadas a centros museísticos da Comunidade Autónoma de Galicia e se procede á súa convocatoria para o ano 2022 (código de procedemento CT110C), da Consellería de Cultura, Educación e Universidade (DOG núm. 14, do 21 de xaneiro de 2022), que figuran como anexo a esta resolución.
Finalidade da axuda: realización de actuacións e actividades museísticas que faciliten a conservación, a seguranza, a documentación, a investigación e a difusión.
Entidades beneficiarias: os entes locais e as entidades privadas sen fin de lucro galegas, titulares de museos, coleccións museográficas ou centros de interpretación, inscritas no Rexistro Xeral de Centros Museísticos de Galicia que cumpran os requisitos establecidos nesta orde.
Aplicacións orzamentarias:
– 10.40.432A.760.4: 100.000 € (cen mil euros).
– 10.40.432A.781.2: 100.000 € (cen mil euros).
Santiago de Compostela, 25 de abril de 2022
Entidades locais:
Exclusións:
Entidades sen fin de lucro:
ORDE do 22 de abril de 2022 pola que se modifica a autorización do centro privado plurilingüe Santo Ángel, de Ourense.
Consellería de Cultura, Educación e Universidade — III. Outras disposicións — 04/05/2022

A persoa representante da titularidade do centro privado (CPR) plurilingüe Santo Ángel, de Ourense solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización e autorizar 1 unidade de educación especial no centro que se sinala a seguir:
Denominación xenérica: centro privado (CPR) plurilingüe.
Denominación específica: Santo Ángel.
Código do centro: 32008410.
Domicilio: Vila Real, 6.
Código postal: 32002.
Localidade: Ourense.
Concello: Ourense.
Provincia: Ourense.
Titular: Hijas de la Divina Pastora Calasancias.
Composición resultante:
• 6 unidades de educación infantil.
• 12 unidades de educación primaria.
• 8 unidades de educación secundaria obrigatoria.
• 1 unidade de educación especial.
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Universidade de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado a cumprir a normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de abril de 2022
EXTRACTO da Orde do 8 de abril de 2022 pola que se establecen as bases reguladoras para a concesión das bolsas de formación na Dirección Xeral de Comercio e Consumo e se procede á súa convocatoria para o ano 2022 (código de procedemento IN225A).
Vicepresidencia segunda e Consellería de Economía, Empresa e Innovación — III. Outras disposicións — 04/05/2022

BDNS (Identif.): 623737.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Persoas que teñan unha titulación universitaria de licenciada/o ou de grao para que complementen os coñecementos teóricos adquiridos nos seus estudos cunha formación práctica que lles permita afrontar con maiores garantías o seu futuro profesional.
Segundo.
Obxecto
Bolsas de formación que teñen como obxectivo unha formación práctica no campo da actividade comercial.
Terceiro.
Bases reguladoras
Publícanse conxuntamente na convocatoria.
Cuarto.
Importe
Destínase un total de 40.400,00 €, dos cales 38.400,00 € corresponden á aplicación orzamentaria 06.03.751A.480.0 e 2.000,00 € á aplicación orzamentaria 06.03.751A.484.0.
Quinto.
Prazo de presentación de solicitudes
Un mes, que se contará a partir do día seguinte ao da publicación desta orde no
Diario Oficial de Galicia
.
Santiago de Compostela, 8 de abril de 2022
ORDE do 21 de abril de 2022 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 02/05/2022

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello da Coruña,
O cesamento de Juan Manuel Díaz Villoslada como vogal representante do Concello da Coruña no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 21 de abril de 2022